Identifica les entitats del següent text:
Maria Conca i Martínez (Beneixama, l'Alt Vinalopó, 1948) és una escriptora, lingüista i paremiòloga valenciana. Està especialitzada en llengua i cultura catalanes, és professora de la Universitat de València i militant del Partit Socialista d'Alliberament Nacional (PSAN). Filla de llauradors, els primers anys van transcórrer al seu poble, Beneixama, en un ambient rural. Amb catorze anys hi va començar a treballar en una fàbrica de nines, el seu primer sou era de 20 duros. Més tard va saber compaginar treball i estudis i sempre es va considerar una treballadora de l'ensenyament. Des de molt jove va començar la relació amb qui després seria el seu marit, el matemàtic Josep Guia, i amb el qual també compartiria tant l'activitat política com, més tard, la professional en el camp de la filologia. Fruit d'aquesta primerenca relació va ser l'aprofundiment en l'estudi de la llengua catalana, ja que fins llavors la parlava, però no l'escrivia. Ell li va suggerir que escrivissin com parlaven, en valencià, i en aquesta llengua es va desenvolupar la seva relació. Els seus primers escrits en català van ser cartes d'amor. La seva carrera professional va començar com a mestra, passant més tard a la universitat. Va ser una de les primeres a ensenyar en català al País Valencià. El 1994, va obtenir el doctorat en Filologia Catalana i la seva carrera es va centrar en l'ensenyament de la llengua i cultura catalanes, així com en la recerca de l'àrea fraseològica i paremiològica. Després de la seva jubilació, va ser nomenada professora honorària de la Universitat de València. El 2017, la Societat Coral El Micalet li va atorgar el Miquelet d'Honor per la seva tasca en pro de la cultura, la llengua i la identitat nacional. En els primers anys 1970, va impulsar i cofundà el PSAN, vivint els últims anys de la dictadura franquista sense deslliurar-se de sofrir repressió. Més tard, amb l'arribada dels fills i l'haver de compaginar treball i família, va passar a un segon pla en l'activitat política, realitzant tasques «menys vistoses, però més efectives», segons les seves pròpies paraules. Havia començat a adquirir consciència nacional després de la lectura de Nosaltres, els valencians de Joan Fuster, però va ser després d'instal·lar-se a València per prosseguir els seus estudis quan va començar a moure's en cercles valencianistes, perquè «si teníem una llengua, una cultura i pertanyíem a una nació més àmplia, que era Catalunya, llavors hauríem de ser també subjectes polítics». Va coincidir amb l'època de la Llibreria Concret i la Llibreria Tres i Quatre, la Nova Cançó, les manifestacions contra la Guerra del Vietnam, etc. L'any 1973, va acudir a Prada, a la Universitat Catalana d'Estiu, on va tenir l'oportunitat de conèixer diferents partits polítics i la seva ideologia, entrant en contacte amb militants del PSAN.
Maria Conca i Martínez : persona, Beneixama : Entitat_Geopolítica, Universitat de València : educació, Josep Guia : polític, País Valencià : Entitat_Geopolítica, Societat Coral El Micalet : organització, PSAN : partit_polític, Nosaltres, els valencians : obra_escrita, Joan Fuster : artista_o_autor, València : Entitat_Geopolítica, l'Alt Vinalopó : Entitat_Geopolítica, Partit Socialista d'Alliberament Nacional (PSAN) : partit_polític, dictadura franquista : esdeveniment_polític, Catalunya : Entitat_Geopolítica, Llibreria Concret : botigues, Llibreria Tres i Quatre : botigues, Guerra del Vietnam : conflicte, Prada : Entitat_Geopolítica, Universitat Catalana d'Estiu : educació